Den 54-årige politiker og gruppeformand for Enhedslisten bor i Aalborg og skal på grund af sit partis rotationsregler forlade folketinget ved næste folketingsvalg. Derfor går han efter at blive opstillet for Enhedslisten i Aalborg til kommunalvalget i 2013. Det skriver DR Nordjylland. Mærkesagerne vil ifølge Per Clausen være socialpolitik for de svage grupper, at udvikle Aalborg til en grøn kommune og bekæmpe lukketheden i den kommunale forvaltning. Enhedslistens parti-organisation i Aalborg tager først formel stilling til sin kandidatliste i begyndelsen af 2012.

Opsummering:
Enhedslistens folketingspolitiker Per Clausen vil i Aalborg Byråd.